‘प्रधानमन्त्री स्वयंले निर्णय गरिसक्नुभएको होला तर हामीलाई यसै गर्नू भन्नुभएको छैन,’ ओली निकटस्थले भने, ‘परराष्ट्रमन्त्री ज्ञवालीसँग छलफलपछि दुवै उच्चस्तरीय भ्रमणको टुंगो लाग्छ ।’ स्रोतका अनुसार मोदी काठमाडौं ओर्लनुअघि नै प्रधानमन्त्री बेइजिङ पुगेर फर्कनेबारे आन्तरिक छलफल चलिरहे पनि निर्णय हुन बाँकी छ। भारतीय प्रधानमन्त्री मोदीको नेपाल भ्रमण वैशाख अन्तिम वा जेठ पहिलो साता नै हुनसक्ने परराष्ट्रका अधिकारी बताउँछन् । भारतीयले उक्त चाहना कूटनीतिक माध्यमबाट व्यक्त गरिसकेको भए पनि त्यसको निर्णय भएको छैन।
